
                      RAPORT   DE   SPECIALITATE


	Având în vedere:
- prevederile art. 15 lit. a din Legea 50/1991, privind autorizarea executării lucrărilor de construcţii,  republicată,
- referatul de aprobare înregistrat cu nr. 9711 din 25.08.2023 al primarului municipiului Marghita  în calitate de inițiator al proiectului de hotărâre privind aprobarea atribuirii prin concesiune directă a suprafeţei de 20,77 mp. către Partidul Alianţa pentru Unirea Românilor , Organizația Judeţeană Bihor , spaţiu care  potrivit Hotărârii de Consiliu Local nr. 98 din 28.10.2005 are destinaţia de spaţiu sedii de partide politice 
- având în vedere rezilierea  contractului  de concesiune nr. 8465 din 09.11.2017  încheiat între Partidul Național Liberal , Organizația Marghita și Municipiul Marghita, cu ultima modificare prin actul adițional nr.3/17.09.2021,  al cărui obiect este concesionarea unui spațiu cu destinație sediu de partid, în suprafață de 20,77 mp, situat  în cadrul clădirii din strada Eroilor nr.9,  înscrisă în C.F.105351 Marghita , nr. cad. 105351, la solicitarea Biroului Politic Local Interimar – Organizatia PNL Marghita înregistrată la Primăria Municipiului Marghita sub nr. 9628 din 23.08.2023 
Ținând cont de:
-  cererile  Alianţei pentru Unirea Românilor  înregistrată la primăria municipiului Marghita cu nr. 6882 din 19.06.2023 si 9699 din 25.08.2023 de a închiria  spaţiul situat pe str. Eroilor nr. 9    , 
- Hotărârea Consiliului Local nr. 98 din 28.10.2005 prin care  s-a stabilit  că  bunurile imobile, respectiv clădirile  preluate de la MapN  vor fi atribuite prin concesiune directă  serviciilor publice, sediilor de partide, asociaților  și fundațiilor  nonprofit cu activitatea  socială, de caritate , la 1 leu/mp./lună, cu obligația reabilitării  de către chiriaşi a acestor clădiri.
- Hotărârii Consiliului Local nr. 245 din 28.12.2022 prin care este stabilita pentru anul 2023 chiria  la 1, 50 lei /mp/lună  pentru sedii partide politice  iar prin HCL nr. 87 din 27.04.2023 pentru 2024 este de 1,70 lei/mp/lună 
In baza prevederilor art. 129 alin. (2) lit. c),  alin.(6) lit.b), și art.362  alin. (1) din O.U.G.nr. 57/2019 privind Codul administrativ, cu modificările și completările ulterioare, propun adoptarea unei Hotărâri a consiliului local   privind aprobarea atribuirii prin concesiune directă a suprafeței de 20,77  mp către  Partidul Alianţa pentru Unirea Românilor, Organizația Județeană Bihor

